ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Απριλίου 2024
ΤΕΥΧΟΣ  Υ.Ο.Δ.Δ.
Αρ. Φύλλου 403
ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ
ΠΕΡΙΕΧΟΜΕΝΑ
Υπουργείο Παιδείας, Θρησκευμάτων
και Αθλητισμού
Αποκεντρωμένες Διοικήσεις
Περιφέρειες
ΥΠΟΥΡΓΕΙΟ ΠΑΙΔΕΙΑΣ,
ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Με την υπό στοιχεία 40121/Γ1/16.4.2024 απόφαση του
Υπουργού Παιδείας, Θρησκευμάτων και Αθλητισμού,
που εκδόθηκε σύμφωνα με την παρ. 4 του άρθρου 47 του
ν. 4622/2019 «Επιτελικό Κράτος: οργάνωση, λειτουργία
και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α΄ 133), το
π.δ. 18/2018 «Οργανισμός Υπουργείου Παιδείας, Έρευνας και Θρησκευμάτων» (Α΄ 31), το π.δ. 77/2023 «Σύ-
σταση Υπουργείου και μετονομασία Υπουργείων - Σύσταση, κατάργηση και μετονομασία Γενικών και Ειδικών
Γραμματειών - Μεταφορά αρμοδιοτήτων, υπηρεσιακών
μονάδων, θέσεων προσωπικού και εποπτευόμενων φορέων» (Α΄ 130), το π.δ. 79/2023 «Διορισμός Υπουργών,
Αναπληρωτών Υπουργών και Υφυπουργών» (Α΄ 131), το
υπ’ αρ. 54/3.4.2024 υπηρεσιακό σημείωμα από το Ιδιαίτερο Γραφείο του Υπουργού Παιδείας, Θρησκευμάτων
και Αθλητισμού, με το οποίο διαβιβάστηκε η αίτηση
παραίτησης του ΚΩΝΣΤΑΝΤΙΝΟΥ ΚΟΥΛΟΥΡΑ του Αναστασίου, γίνεται αποδεκτή από 1.4.2024 η παραίτηση
του ΚΩΝΣΤΑΝΤΙΝΟΥ ΚΟΥΛΟΥΡΑ του Αναστασίου, με
Α.Δ.Τ.: ΑΜ 204309, κατόχου μεταπτυχιακού διπλώματος
ειδίκευσης, από τη θέση συνεργάτη, μετακλητού υπαλλήλου στο Ιδιαίτερο Γραφείο του Υπουργού Παιδείας,
Θρησκευμάτων και Αθλητισμού, Κυριάκου Πιερρακάκη,
με αποδοχές του Μ.Κ. 15 της ΠΕ κατηγορίας.
Σύμφωνα με το άρθρο 18 του ν. 5026/2023 (Α΄ 45)
ο ανωτέρω είναι υπόχρεος σε Δήλωση Περιουσιακής
Κατάστασης (Δ.Π.Κ.) για δύο (2) έτη μετά την απώλεια
της ιδιότητας, με την τελική δήλωση να αφορά στο έτος
χρήσης που έπεται της απώλειας της ιδιότητας.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 7570100128/16.4.2024).
Ο Υπουργός
ΚΥΡΙΑΚΟΣ ΠΙΕΡΡΑΚΑΚΗΣ
Ι
ΑΠΟΚΕΝΤΡΩΜΕΝΕΣ ΔΙΟΙΚΗΣΕΙΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Αριθμ. 51874
Καθορισμός αποζημίωσης του Προέδρου του
Διοικητικού Συμβουλίου, της Δημοτικής Επιχείρησης Ύδρευσης Αποχέτευσης Χαλκηδόνος
(Δ.Ε.Υ.Α.Χ.) Δήμου Χαλκηδόνος, Νομού Θεσσαλονίκης.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Την παρ. 9 του άρθρου 3 του ν. 1069/1980 «Περί
κινήτρων δια την ίδρυσιν Επιχειρήσεων Υδρεύσεως και
Αποχετεύσεως» (Α΄ 191).
2. Τις διατάξεις των άρθρων 6 και 214 του ν. 3852/2010
«Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης» (Α’ 87),
καθώς και εκείνες του άρθρου 24 του π.δ. 142/2010 «Οργανισμός της Αποκεντρωμένης Διοίκησης Μακεδονίας -
Θράκης» (Α΄ 235).
3. Το άρθρο 2 του ν. 4483/2017 «Ρυθμίσεις για τον
εκσυγχρονισμό του θεσμικού πλαισίου οργάνωσης και
λειτουργίας των Δημοτικών Επιχειρήσεων Ύδρευσης
Αποχέτευσης (Δ.Ε.Υ.Α.) - Ρυθμίσεις σχετικές με την οργάνωση, τη λειτουργία, τα οικονομικά και το προσωπικό
των Ο.Τ.Α. - Ευρωπαϊκοί Όμιλοι Εδαφικής Συνεργασίας Μητρώο Πολιτών και άλλες διατάξεις» (Α΄ 107).
4. Το άρθρο 6 του ν. 4623/2019 «Ρυθμίσεις του Υπουργείου Εσωτερικών, διατάξεις για την ψηφιακή διακυβέρ-
νηση, συνταξιοδοτικές ρυθμίσεις και άλλα επείγοντα ζηVARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 403/22.04.2024
τήματα» (Α΄ 134), όπως και εκείνες του άρθρου 348 του
ν. 4512/2018 «Ρυθμίσεις για την εφαρμογή των Διαρθρωτικών Μεταρρυθμίσεων του Προγράμματος Οικονομικής
Προσαρμογής και άλλες διατάξεις» (Α΄ 5).
5. Τα άρθρα 28 και 28Α του ν. 4354/2015 «Εκδημοκρατισμός της Διοίκησης - Καταπολέμηση γραφειοκρατίας
και Ηλεκτρονική Διακυβέρνηση, Αποκατάσταση αδικιών
και άλλες διατάξεις» (Α΄ 47).
6. Την υπ’ αρ. 86781/19.12.2022 (Υ.Ο.Δ.Δ. 1183) απόφαση του Υπουργού Εσωτερικών, αναφορικά με τον δι-
ορισμό του Ιωάννη Σάββα του Κωνσταντίνου στη θέση
του Γραμματέα της Αποκεντρωμένης Διοίκησης Μακεδονίας - Θράκης.
7. Την υπ’ αρ. 35/2.4.2024 απόφαση του Διοικητικού
Συμβουλίου της Δ.Ε.Υ.Α.Χ., αναφορικά με το αντικείμενο
του θέματος, ήτοι τον καθορισμό αποζημίωσης στον
Πρόεδρο του οικείου Διοικητικού Συμβουλίου της επιχείρησης, σύμφωνα με την κείμενη νομοθεσία.
8. Το γεγονός από τις διατάξεις της απόφασής αυτής
προκαλείται δαπάνη, η οποία για το οικονομικό έτος
2024 έχει προβλεφθεί στον Κ.Α. 61.01.00.000, κατ’ έτος,
όπως ειδικότερα διαλαμβάνεται στην ανωτέρω απόφαση του Διοικητικού Συμβουλίου της επιχείρησης, απο-
φασίζουμε:
Καθορίζουμε το ύψος της αποζημίωσης του Προέδρου του Διοικητικού Συμβουλίου της Δ.Ε.Υ.Α. Δήμου
Χαλκηδόνος, Νομού Θεσσαλονίκης, για τις παρεχόμενες
υπηρεσίες του στην επιχείρηση, στο πενήντα τοις εκατό
(50%) της αντιμισθίας του Δημάρχου, μεικτά, μηνιαίως,
ήτοι στο ποσό των χιλίων επτακοσίων σαράντα πέντε
ευρώ (1.745,00 €) μεικτά μηνιαίως, σύμφωνα με τις διατάξεις της παρ. 9 του άρθρου 3 του ν. 1069/1980 «Περί
κινήτρων για την ίδρυση επιχειρήσεων ύδρευσης και
αποχέτευσης» (Α΄ 191), μέχρι τη λήξη της θητείας του.
Η απόφαση αυτή να δημοσιευθεί στην Εφημερίδα της
Κυβερνήσεως.
Θεσσαλονίκη, 17 Απριλίου 2024
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
ΠΕΡΙΦΕΡΕΙΕΣ
ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ
Αριθμ. Οικ. 50335/3442
Συγκρότηση Κλιμακίων Ελέγχου για τη διεξαγωγή του Περιοδικού Ελέγχου Μέτρων και Σταθμών
και λοιπών Μετρολογικών ελέγχων έτους 2024,
του Τμήματος Ανάπτυξης Περιφερειακής Ενότητας Νάξου.
Ο ΕΠΑΡΧΟΣ ΝΑΞΟΥ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87).
2. Το π.δ. 130/2010 «Οργανισμός της Περιφέρειας Νοτίου Αιγαίου» (Α΄ 223), όπως έχει τροποποιηθεί με την
υπ’ αρ. 49947/2015 απόφαση του ασκούντος καθήκοντα
Γενικού Γραμματέα της Αποκεντρωμένης Διοίκησης Αιγαίου «Έγκριση τροποποίησης του Οργανισμού Εσω-
τερικής Υπηρεσίας της Περιφέρειας Νοτίου Αιγαίου»
(Β΄ 1666) και την υπ’ αρ. 92066/27.12.2016 απόφαση του
Γενικού Γραμματέα Αποκεντρωμένης Διοίκησης Αιγαίου
«Έγκριση τροποποίησης του Οργανισμού Εσωτερικής
Υπηρεσίας της Περιφέρειας Νοτίου Αιγαίου» (Β΄ 4343).
3. Το άρθρο 76 του ν. 4604/2019 «Προώθηση της ουσιαστικής ισότητας των φύλων, πρόληψη και καταπο-
λέμηση της έμφυλης βίας - Ρυθμίσεις για την απονομή
Ιθαγένειας - Διατάξεις σχετικές με τις εκλογές στην Τοπική Αυτοδιοίκηση - Λοιπές διατάξεις» (Α’ 50).
4. Την υπ’ αρ. 1418/17/5.1.2024 απόφαση του Περιφερειάρχη Νοτίου Αιγαίου «Ορισμός Επάρχου Περιφερεια-
κής Ενότητας Νάξου» (ΑΔΑ: ΨΔΕΛ7ΛΞ-ΖΡΓ).
5. Την υπ’ αρ. οικ. 100393/8204/20.8.2015 (ΑΔΑ:
77ΞΡ7ΛΞ-ΔΜΓ) απόφαση τοποθέτησης των υπαλλήλων
στις οργανικές μονάδες της Περιφέρειας Νοτίου Αιγαίου.
6. Το άρθρο 3 του ν. 3103/2003 «Έκδοση διαβατηρίων
από την Ελληνική Αστυνομία και άλλες διατάξεις» (Α΄ 23).
7. Το άρθρο 12 του ν. 3190/2003 «Τροποποίηση του
ν. 2323/1995 “Υπαίθριο Εμπόριο” και άλλες διατάξεις»
(Α΄ 249).
8. Τις διατάξεις του άρθρου 8 του π.δ.  524/1978
(Α΄ 112).
9. Τις διατάξεις του ν. 4177/2013 «Κανόνες ρύθμισης
της αγοράς προϊόντων και της παροχής Υπηρεσιών και
άλλες διατάξεις» (Α΄ 173).
10. Τις διατάξεις της υπ’ αρ. 91354/24.8.2017 απόφασης του Υπουργού Ανάπτυξης και Ανταγωνιστικότητας
«Κωδικοποίηση Κανόνων Διακίνησης και Εμπορίας Προϊόντων και Παροχής Υπηρεσιών (Κανόνες ΔΙ.Ε.Π.Π.Υ.)»
(Β΄ 2983, ΑΔΑ: Ω5ΣΙ465ΧΙ8-ΑΙ4).
11. Την υπό στοιχεία Φ2-226/27.1.2012 εγκύκλιο της
Διεύθυνσης Μετρολογίας του Υπουργείου Ανάπτυξης,
Ανταγωνιστικότητας και Ναυτιλίας, «Κατευθυντήριες
οδηγίες για την διεξαγωγή του Περιοδικού Ελέγχου Μέτρων και Σταθμών» (ΑΔΑ: ΒΟΧΩΦ-ΦΒΠ).
12. Την υπό στοιχεία Φ2-2312/20.12.2012 απόφαση
του Υφυπουργού Ανάπτυξης, Ανταγωνιστικότητας, Υποδομών, Μεταφορών και Δικτύων «Περιοδικός Έλεγχος
Μέτρων και Σταθμών» (Β΄ 3460).
13. Το υπ’ αρ. οικ.75068/19.12.2014 έγγραφο του
Υπουργείου Ανάπτυξης και Ανταγωνιστικότητας «Περιοδικός Έλεγχος Μέτρων και Σταθμών και έλεγχος συστη-
μάτων παρακολούθησης εισροών εκροών στα πρατήρια
υγρών καυσίμων».
14. Την υπ’ αρ. οικ. 17653/114/10.2.2023 απόφαση του
Περιφερειάρχη Νοτίου Αιγαίου «Έγκριση για κατ’ εξαίρεση οδήγηση υπηρεσιακών αυτοκινήτων της Π.Ε. Νάξου
της Περιφέρειας Ν. Αιγαίου από υπαλλήλους της Π.Ε.
Νάξου που δεν κατέχουν νομοθετημένη θέση οδηγού».
15. Την υπ’ αρ. οικ. 501/20.3.2024 απόφαση του Εντεταλμένου Περιφερειακού Συμβούλου «Έγκριση προ-
γράμματος Περιοδικού Ελέγχου Μέτρων και Σταθμών
έτους 2024, Π.Ε. Κυκλάδων Περιφέρειας Νοτίου Αιγαίου»
(ΑΔΑ: Ψ2ΠΓ7ΛΞ-ΝΝΤ).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 403/22.04.2024
16. Την υπ’ αρ. οικ. 502/20.3.2024 απόφαση του Εντεταλμένου Περιφερειακού Συμβούλου Φωτεινιά Νικόλαου με
θέμα «Συγκρότηση Κλιμακίων Ελέγχου για την διεξαγωγή
του Περιοδικού Ελέγχου μέτρων και σταθμών και λοιπών
Μετρολογικών ελέγχων έτους 2024 της Διεύθυνσης Ανάπτυξης Κυκλάδων» (Υ.Ο.Δ.Δ. 313), αποφασίζουμε:
Συγκροτείται το παρακάτω Κλιμάκιο Ελέγχου για την
διεξαγωγή του Περιοδικού Ελέγχου Μέτρων και Σταθμών
και λοιπών Μετρολογικών ελέγχων για το έτος 2024, για
την Περιφερειακή Ενότητα Νάξου, αποτελούμενο από
τους κάτωθι υπαλλήλους της Περιφερειακής Ενότητας
Νάξου:
• Βερυκόκκου Αλεξάνδρα του Γεωργίου, Α.Δ.Τ.
Σ 912430, ΠΕ Μηχανικών, μόνιμη υπάλληλος, Προϊσταμένη του Τμήματος Ανάπτυξης Νάξου, επικεφαλής του
κλιμακίου.
• Τσελέντη Ευαγγελία του Εμμανουήλ, Α.Δ.Τ. Ν 595033,
ΤΕ Ιχθυοκομίας Αλιείας, μόνιμη υπάλληλος του Τμήματος Ανάπτυξης Νάξου, αναπληρώτρια επικεφαλής του
κλιμακίου.
• Παπανίκου Καλυψώ του Δημητρίου, Α.Δ.Τ. ΑΑ 018119,
ΠΕ Πληροφορικής, υπάλληλος Ι.Δ.Α.Χ. του Γραφείου Πληροφορικής Νάξου.
• Ελευθερίου Ιωάννης του Εμμανουήλ, Α.Δ.Τ. ΑΙ 918767,
ΔΕ Διοικητικού Λογιστικού, μόνιμος υπάλληλος του Τμήματος Αγροτικής Οικονομίας Νάξου (ο οποίος εκτελεί
χρέη οδηγού για το υπηρεσιακό όχημα που είναι υπεύθυνος).
• Τζιώτης Στέφανος του Ιωάννη, Α.Δ.Τ. Φ 284345, ΔΕ
Τεχνικών, μόνιμος υπάλληλος του Τμήματος Τεχνικών
Έργων Νάξου (ο οποίος εκτελεί χρέη οδηγού για το υπηρεσιακό όχημα που είναι υπεύθυνος).
Για κάθε έξοδο στα πλαίσια Περιοδικού και λοιπών
Μετρολογικών ελέγχων, συγκροτείται, με κατάλληλη
εντολή ελέγχου, συνεργείο ελέγχου αποτελούμενο υποχρεωτικά από δύο (2) τουλάχιστον υπαλλήλους ελεγκτές
αποκλειστικά από τα άτομα που συγκροτούν το κλιμάκιο
ελέγχου.
Όταν για αιτιολογημένους λόγους η συγκρότηση
των κλιμακίων ελέγχου δεν είναι δυνατή από τα προαναφερόμενα άτομα, τότε και μόνο τότε, η στελέχωση
των κλιμακίων συμπληρώνεται από υπαλλήλους άλλων
υπηρεσιών, με αιτιολογημένη απόφαση του αρμόδιου
οργάνου.
Η Διεύθυνση Ανάπτυξης Κυκλάδων μπορεί, κατά περίπτωση και κατόπιν αιτήματος του Έπαρχου της Περιφε-
ρειακής Ενότητας Νάξου, να συνδράμει με υπαλλήλους
από τον πίνακα μελών της υπ’ αρ. οικ. 502/20.3.2024
απόφασης συγκρότησης Κλιμακίων Ελέγχου για τη διεξαγωγή του Περιοδικού Ελέγχου μέτρων και σταθμών
και λοιπών Μετρολογικών ελέγχων έτους 2024 της Διεύθυνσης Ανάπτυξης Κυκλάδων.
Σε κάθε περίπτωση, αν χρειαστεί, θα διατίθεται υπηρεσιακό όχημα σε συνεννόηση με τον Έπαρχο Νάξου και
τον υπεύθυνο οδηγό για τις ανάγκες των ελέγχων αυτών.
Έργο των συνεργείων ελέγχου, όπως αυτά θα καθορίζονται κατά περίπτωση ελέγχου, θα είναι η διενέργεια
του Περιοδικού Ελέγχου Μέτρων και Σταθμών έτους
2024 και λοιπών μετρικών ελέγχων, καθώς και ο έλεγχος
των βυτιοφόρων αυτοκινήτων μεταφοράς και διανομής
πετρελαίου θέρμανσης, της Περιφερειακής Ενότητας Νάξου, σύμφωνα με το υπ’ αρ. 13 του προοιμίου έγγραφο.
Τα Συνεργεία θα δύναται να εργάζονται υπερωριακά
κατά τις απογευματινές ώρες ως και τις μη εργάσιμες
ημέρες (Σάββατο και Κυριακή), αφού ληφθούν υπόψη
οι τρέχουσες ανάγκες της Υπηρεσίας, μετά από σχετική
έγκριση της υπερωριακής απασχόλησης.
Η Προϊσταμένη του Τμήματος Ανάπτυξης Νάξου θα βεβαιώνει την πραγματοποίηση τυχόν υπερωριακής απασχό-
λησης. (Για την αποζημίωση θα πρέπει να έχει δημοσιευθεί
στην Εφημερίδα της Κυβερνήσεως σχετική απόφαση έγκρισης υπερωριακής απασχόλησης από το αρμόδιο όργανο).
Τα τέλη περιοδικού ελέγχου βαρύνουν τους χρήστες
των οργάνων μέτρησης και τα έσοδα από τα τέλη κατατίθενται από τις Περιφερειακές Υπηρεσίες Εμπορίου κάθε
μήνα στον Κρατικό Προϋπολογισμό στον κωδικό εσόδου 1140989001, Λοιποί φόροι επί της παραγωγής (όπως
αντιστοιχήθηκε με την υπό στοιχεία 2/58493/31.7.2018
(Β΄ 3240) υπουργική απόφαση, ο ΚΑΕ 3422 «Έσοδα καταργηθέντος ειδικού λογαριασμού Υπουργείου Ανάπτυ-
ξης και Ανταγωνιστικότητας, "Λογαριασμός Μέτρων και
Σταθμών"»), σύμφωνα με τις διατάξεις του Κ.Ε.Δ.Ε., κατ’
εφαρμογή του άρθρου 43 του ν. 4177/2013 «Κανόνες ρύθμισης της αγοράς προϊόντων και της παροχής υπηρεσιών
και άλλες διατάξεις» (Α΄ 173).
Από τα έσοδα των τελών του περιοδικού ελέγχου του
προηγούμενου έτους:
Α) Ποσοστό 50% αποτελεί έσοδο του Κρατικού Προϋπολογισμού και
Β) Ποσοστό 50% εγγράφεται στον τακτικό προϋπολογισμό της Γενικής Γραμματείας Εμπορίου του Υπουργεί-
ου Ανάπτυξης στον κωδικό 2910601036 «Πιστώσεις για
δαπάνες καταργηθέντων με τον ν. 3697/2008 ειδικών
λογαριασμών» (όπως αντιστοιχήθηκε με την υπό στοιχεία 2/58493/31.7.2018 (Β΄ 3240) υπουργική απόφαση,
ΚΑΕ 5291 «Δαπάνες καταργηθέντων με τον ν. 3697/2008
ειδικών λογαριασμών»), από το οποίο:
i. Ποσοστό 50% διατίθεται στη Διεύθυνση Μετρολογίας της Γενικής Γραμματείας Εμπορίου του Υπουργείου
Ανάπτυξης για:
α. Την αγορά και συντήρηση οργάνων μέτρησης, λοιπού εξοπλισμού και ειδικών οχημάτων που χρησιμοποι-
ούνται για μετρολογικούς ελέγχους,
β. για την πληρωμή των συνδρομών της χώρας σε
διεθνείς, ευρωπαϊκούς και εθνικούς μετρολογικούς οργανισμούς,
γ. για την κάλυψη των δαπανών επιμόρφωσης του
προσωπικού της διεύθυνσης,
δ. για την αγορά εγχειριδίων (έντυπων και ηλεκτρονικών), συνδρομών σε ηλεκτρονικές υπηρεσίες, με σκοπό
την εύρυθμη λειτουργία της Διεύθυνσης,
ε. για την κάλυψη των δαπανών μετακίνησης και συμμετοχής του προσωπικού της Διεύθυνσης σε σεμινάρια,
συνεδριάσεις και συνέδρια που αφορούν τη μετρολογία,
στ. για την κάλυψη των δαπανών μετακίνησης, ημερήσιας αποζημίωσης και υπερωριακής απασχόλησης του
προσωπικού της Διεύθυνσης για τη διενέργεια μετρολογικών ελέγχων και
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 403/22.04.2024
ii. ποσοστό 50% διατίθεται στις Περιφερειακές Υπηρεσίες Εμπορίου της χώρας για:
α. Την αγορά και συντήρηση οργάνων μέτρησης, λοιπού εξοπλισμού και ειδικών οχημάτων που χρησιμοποι-
ούνται για μετρολογικούς ελέγχους,
β. για την κάλυψη των δαπανών επιμόρφωσης του
προσωπικού των Περιφερειακών Υπηρεσιών σε θέματα
που αφορούν τη μετρολογία,
γ. για την αγορά εγχειριδίων (έντυπων και ηλεκτρονικών), συνδρομών σε ηλεκτρονικές υπηρεσίες, που
αφορούν τη μετρολογία,
δ. για την κάλυψη των δαπανών μετακίνησης και συμμετοχής του προσωπικού της υπηρεσίας σε σεμινάρια,
συνεδριάσεις και συνέδρια που αφορούν τη μετρολογία,
ε. για την κάλυψη των δαπανών μετακίνησης, ημερήσιας αποζημίωσης και υπερωριακής απασχόλησης του
προσωπικού της υπηρεσίας για τη διενέργεια μετρολογικών ελέγχων.
Με απόφαση του Υπουργού Ανάπτυξης, η οποία εκδίδεται εντός του πρώτου τριμήνου εκάστου έτους, κατα-
νέμονται και διατίθενται στις Υπηρεσίες Εμπορίου των
Περιφερειακών Ενοτήτων της χώρας τα σχετικά ποσά
που αφορούν το προηγούμενο έτος, σύμφωνα με την
υποπερ. ii της περ. Β της ως άνω παραγράφου.
Η απόφαση αυτή ισχύει από την ημερομηνία δημοσίευσής της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Νάξος, 16 Απριλίου 2024
Ο Έπαρχος
ΙΩΑΝΝΗΣ ΜΑΡΓΑΡΙΤΗΣ

[Source: 20241400403.pdf | Tokens: 14139]